चौतरफा आलोचनाओं के बावजूद समाजवादी पार्टी ने तो न तो इस बयान का खंडन किया और नहीं किसी तरह की सफाई दी. 2014 के लोकसभा चुनावों के दौरान भी आजम खान के एक बयान पर जबरदस्त विवाद हुआ था. उन्होंने कहा था, 'हिंदू भाई हमसे इसलिए मोहब्बत करो कि कारगिल की पहाड़ियों को फतेह करने वाला कोई हिंदू नहीं था, बल्कि कारगिल की पहाड़ियों को नारा-ए-तकबीर अल्ला-हु-अकबर कहकर फतेह करने वाले मुस्लिम फौजी थे.' उस वक्त भी पार्टी ने आजम के बयान से किनारा नहीं किया था. आजम खान ने हालांकि अभी तक प्रधानमंत्री मोदी और दाउद के बीच मुलाकात के सबूत सामने नहीं रखे हैं.